钦定古今图书集成/方舆汇编/边裔典/第117卷 > 周
## 钦定古今图书集成/方舆汇编/边裔典/第117卷 > 周

### 穆王十四年秋九月翟人侵毕

按：《竹书纪年》云云。

按《山海经。大荒西经》。“西北海之外，有北狄之国，黄帝
之孙曰始均，始均生北狄。”

### 懿王十三年翟人迁岐

按：《竹书纪年》云云。

### 厉王共和十四年𤞤狁侵宗周西鄙

按：《竹书纪年》云云。

### 宣王五年夏六月尹吉甫帅师伐𤞤狁至于太原

按：《竹书纪年》云云。

### 惠王十五年冬十月狄人伐邢

按《春秋》庄公三十二年云云。　按《左传》闵公元年，狄
人伐邢。管敬仲言于齐侯曰：“戎狄豺狼，不可厌也。诸
夏亲昵，不可弃也；宴安鸩毒，不可怀也。《诗》云：‘岂不怀
归，畏此简书’。简书，同恶相恤之谓也。请救邢以从简
书。”齐人救邢。

惠王十七年，“冬十有二月，狄入卫。”

按《春秋》闵公二年云云。　按《左传》冬十二月，狄人伐
卫。卫懿公好鹤，鹤有乘轩者。将战，国人受甲者皆曰：
“使鹤，鹤实有禄位，余焉能战？”公与石祁子玦，与甯庄
子矢，使守曰：“以此赞国，择利而为之。”与夫人绣衣，曰：
“听于二子。”渠孔御戎，子伯为右，黄夷前驱，孔婴齐殿。
及狄人战于荥泽，卫师败绩，遂灭卫。卫侯不去其旗，
是以甚败。狄人囚史华龙滑与礼孔，以逐卫人。二人
曰：“我大史也，实掌其祭，不先国，不可得也。”乃先之。至
则告守，曰：“不可待也。”夜，与国人出狄入卫，遂从之，又
败诸河。

惠王十八年春正月，齐师、宋师、曹伯救邢，逐狄人。
按《春秋》僖公元年云云。　按《左传》“诸侯救邢，邢人溃，

按《春秋》僖公八年云云。　按《左传》：晋里克帅师，梁由
靡御，虢射为右，以败狄于采桑。梁由靡曰：“狄无耻，从
之必大克。”里克曰：“惧之而已，无速众狄。”虢射曰：“期年
狄必至，示之弱矣。”夏，狄伐晋，报采桑之役也，复期月。

### 襄王二年春狄灭温温子奔卫

按《春秋》僖公十年云云。　按《左传》春，狄灭温，苏子无
信也。苏子叛王，即狄又不能于狄，狄人伐之，王不救，
故灭。苏子奔卫。

襄王四年春，诸侯城卫楚丘之郛。

按《春秋》不书。　按《左传》，僖公十二年“春，诸侯城卫、楚
丘之郛，惧狄难也。”

《襄王》五年春狄侵卫。

按：《春秋》僖公十三年云云。

襄王八年秋狄侵晋。

按《春秋》不书。　按《左传》僖公十六年：“秋，狄侵晋，取狐
厨、受铎、涉汾，及昆都”，因晋败也。

襄王十年春正月，宋公、曹伯、卫人、邾人伐齐。狄救齐。
冬，邢人、狄人伐卫。

按《春秋》僖公十八年云云。　按《左传》：冬，邢人、狄人伐
卫，围菟圃。卫侯以国让父兄子弟，及朝众曰：“苟能治
之，毁请从焉。”众不可，而从师于訾娄，狄师还。

襄王十二年“秋齐人狄人盟于邢。”

按《春秋僖公二十年》云云。　按《左传》，“秋，齐狄盟于邢，
为邢谋卫难也，于是卫方病邢。”

襄王十三年春狄侵卫。

按：《春秋》僖公二十一年云云。

襄王十六年“夏，狄伐郑。冬，天王出居于郑。”

按《春秋》僖公二十四年云云。　按《左传》：郑之入滑也，
滑人听命，师还。又即卫。郑公子士泄、堵俞弥帅师伐
滑。王使伯服游、孙伯如郑请滑。郑伯怨惠王之入而
不与厉公爵也，又怨襄王之与卫滑也，故不听王命
而执二子。王怒，将以狄伐郑。富辰谏曰：“不可。臣闻之：
大上以德抚民，其次亲亲以相及也。昔周公吊二叔
之”不咸，故封建亲戚，以蕃屏周。管、蔡、郕、霍、鲁、卫、毛、聃、
郜、雍、曹、滕、毕、原、鄷、郇，文之昭也；邘、晋、应、韩，武之穆也。
凡、蒋、邢、茅、胙、祭，周公之裔也。召穆公思周德之不类，
故纠合宗族于成周而作《诗》曰：“常棣之华，鄂不韡韡。”
凡今之人，莫如兄弟。其四章曰：“兄弟阋于墙，外御其
侮。”如是，则兄弟虽有小忿，不废懿亲。今“天子不忍小
忿，以弃郑亲，其若之何？”庸勋，亲亲，昵近尊贤，德之大
者也；即聋从昧，与顽用嚚，奸之大者也。弃德崇奸，祸
之大者也。郑有平、惠之勋，又有厉、宣之亲，弃嬖宠而
用三良，于诸姬为近，四德具矣。耳不听五声之和为
聋，目不别五色之章为昧，心不则德义之经为顽，口
不道忠信之言为嚚，狄皆则之，四奸具矣。周之有懿
德也，犹曰“莫如兄弟，故封建之。其怀柔天下也，犹惧
有外侮。捍御侮者，莫如亲亲，故以亲屏周。”《召穆公》亦
云：“今周德既衰，于是乎又渝周、召以从诸奸，无乃不
可乎？民未忘祸，王又兴之，其若文武何？”王弗听，使颓
叔、桃子出狄师。夏，狄伐郑，取栎。王德狄人，将以其女
为后。富辰谏曰：“不可。臣闻之曰：‘报者倦矣，施者未厌。
狄固贪婪，王又启之。女德无极，妇怨无终，狄必为患’。”
王又弗听。初，甘昭公有宠于惠后，惠后将立之，未及
而卒。昭公奔齐，王复之，又通于隗氏，王替隗氏。颓叔、
桃子曰：“我实使狄，狄其怨我。”遂奉大叔以狄师攻王。
王御士将御之。王曰：“先后其谓我何？宁使诸侯图之！”
王遂出，及《坎欿》，国人纳之。秋，颓叔、桃子奉大叔以狄
师伐周，大败周师，获周公忌父、原伯、毛伯、富辰。王出
适郑，处于汜，大叔以隗氏居于温。

襄王二十二年夏狄侵齐。

按《春秋》僖公三十年云云。　按《左传》春，晋人侵郑，以
观其可攻与否。狄间晋之有郑虞也。夏，狄侵齐。
襄王二十三年冬，狄围卫。十有二月，卫迁于帝丘。
按《春秋》僖公三十一年云云。　按《左传》冬狄围卫，卫
迁于帝丘。卜曰：三百年，卫成公梦康叔曰：“‘相夺予享’。
公命祀相。”甯武子不可，曰：“鬼神非其族类，不歆其祀，
杞鄫何事相”之？不享于此久矣，非卫之罪也。不可以
间成王。周公之命祀，请改《祀命》。

襄王二十四年夏卫人侵狄秋卫人及狄盟。

按《春秋僖公三十二年》云云。　按《左传》：“夏，狄有乱，卫
人侵狄，狄请平焉。”“秋，卫人及狄盟。”

襄王二十五年夏四月，狄侵齐。秋，晋人败狄于箕。
按《春秋》，僖公三十三年云云。　按《左传》，狄侵齐，因晋
丧也。狄伐晋及箕。八月戊子，晋侯败狄于箕。却缺获
白狄子先轸曰：“匹夫逞志于君而无讨，敢不自讨乎？”
免胄入狄师，死焉。狄人归其元，面如生。

### 顷王元年夏狄侵齐

按《春秋文公九年》云云。

顷王二年冬，狄侵宋。

按《春秋。文公十年》云云顷王五年冬，“狄侵卫。”

按《春秋》文公十三年云云。

### 定王元年秋赤狄侵齐

按：《春秋》宣公三年云云。

定王二年夏，赤狄侵齐。

按：《春秋》宣公四年云云。

定王五年夏，赤狄侵晋。

按《春秋》不书。　按《左传》宣公七年：“夏，赤狄侵晋，取向
阴之禾。”

定王六年“夏六月，晋师、白狄伐秦。”

按《春秋》宣公八年云云。　按《左传》“春，白狄及晋平。夏，
会晋伐秦。”

定王九年“秋晋侯会狄于欑函。”

按《春秋》宣公十一年云云。　按《左传》，晋却成子求成
于众狄，众狄疾赤狄之役，遂服于晋。秋，会于欑函，众
狄服也。是行也，诸大夫欲召狄，却成子曰：“吾闻之，非
德莫如勤，非勤何以求人？能勤有继，其从之也。《诗》曰：
‘文王既勤’。止文王犹勤，况寡德乎？”

定王十一年秋，赤狄伐晋。

按《春秋》不书。　按《左传宣公十三年》：“秋，赤狄伐晋，及
清，先縠召之也。”

定王十三年夏六月，晋师灭赤狄潞氏，以潞子婴儿
归。

按《春秋》宣公十五年云云。　按《左传》：潞子婴儿之夫
人，晋景公之姊也。酆舒为政而杀之，又伤潞子之目。
晋侯将伐之，诸大夫皆曰：“不可。酆舒有三隽才，不如
待后之人。伯宗曰：‘必伐之。狄有五罪，隽才虽多，何补
焉？不祀，一也；耆酒，二也；弃仲章而夺黎氏地，三也；虐
我伯姬，四也；伤其君目，五也；怙其隽才而不以茂德，
兹益罪也。后之人或者将敬奉德义，以事神人，而申
固其命，若之何待之？不讨有罪？曰：将待后。后有辞而
讨焉，毋乃不可乎？夫恃才与众，亡之道也。商纣由之，
故灭。天反时为灾，地反物为妖，民反德为乱。乱则妖
灾生故文；反正为乏，尽在狄矣’。”晋侯从之。六月癸卯，
晋荀林父败赤狄于曲梁。辛亥，灭潞。酆舒奔卫。卫人
归诸晋，晋人杀之。

定王十四年春正月，晋人灭赤狄甲氏及留吁
按《春秋》宣公十六年云云。　按《左传》“春晋士会帅师
灭赤狄甲氏及留吁。铎辰三月献狄俘。晋侯请于王，
戊申以黻冕命士会将中军，且为大傅。”于是晋国之
盗逃奔于秦。

定王十九年“秋，晋却克、卫孙良夫伐廧咎如。”

按《春秋》成公三年云云。　按《左传》，“晋却克、卫孙良夫
伐廧咎如，讨赤狄之馀焉。”廧咎如溃，上失民也。

### 简王四年冬秦人白狄伐晋

按《春秋》成公九年云云。　按《左传》“秦人、白狄伐晋”，诸
侯贰故也。

### 灵王十七年春白狄来

按《春秋》“襄公十八年”云云。

灵王二十七年“夏，齐侯、陈侯、蔡侯、北燕伯、杞伯、胡子、
沈子、白狄朝于晋。”

按《春秋》不书。　按《左传》，襄公二十八年“夏，齐侯、陈侯、
蔡侯、北燕伯、杞伯、胡子、沈子、白狄朝于晋”，宋之盟故
也。

### 景王四年夏六月晋荀吴帅师败狄于大卤

按《春秋》昭公元年云云。　按《左传》，晋中行穆子败无
终及群狄于大原，崇卒也。将战，魏舒曰：“彼徒我车，所
遇又厄，以什共车必克。困诸厄，又克。请皆卒自我始。”
乃毁车以为行，五乘为三伍，荀吴之嬖人不肯即卒，
斩以徇，为五陈以相离，两于前，伍于后，专为右角，参
为左角，偏为前拒以诱之。翟人笑之，未陈而薄之，大
败之；